มีก้อนใต้กรามข้างขวาค่ะ กดแล้วเจ็บเล็กน้อย แต่ถ้าไม่กดก็ไม่รู้สึกอะไรค่ะ ถ้ายืดคิก็จะตึงๆคอเล็กน้อย มีอาการแพ้อากาศร่วมด้วย และพักผ่อนน้อย แบบนี้เป็นอะไรมั้ยคะ?
สวัสดีค่ะ อาการก้อนใต้กราม กดเจ็บเล็กน้อยดังกล่าวมา อาจจเกิดจาก ต่อมน้ำเหลืองอักเสบ ซึ่งอาจเป็นการอักเสบหรือติดเชื้อของต่อมน้ำเหลืองเอง หรือเป็นการติดเชื้อของอวัยวะข้างเคียงแล้วลามมาที่ต่อมน้ำเหลือง สาเหตุอื่นๆเช่น ก้อนไขมันที่อักเสบ ก้อนเนื้องอกของเนื้อเยื่อเกี่ยวพันใต้ชั้นผิวหนัง การติดเชื้อของชั้นผิวหนังเช่นรูขุมขนอักเสบ ฝี หรือการติดเชื้อใต้ชั้นผิวหนังก็ได้เช่นกัน หรือถ้าเป็นเรื้อรัง มีประวัติน้ำหนักลด ไข้ต่ำๆร่วมด้วย อาจนึกถึงกลุ่มเนื้องอกหรือมะเร็งต่อมน้ำเหลืองได้การพักผ่อนน้อยหรือมีภูมิแพ้ อาจไม่ทำให้มีก้อนได้โดยตรง หากก้อนดังกล่าวโตเร็ว กดเจ็บ หรือเป็นมาเกิน 2 สัปดาห์ไม่ยุบหายไป ควรไปพบแพทย์เพื่อตรวจเพิ่มเติมเบื้องต้นรับประทานยาแก้ปวดเพื่อบรรเทาอาการได้ ระวังการกระทบกระแทก ไม่ไปบีบหรือกดบริเวณดังกล่าวบ่อยๆ